stanford-oval/wikipedia huggingface dataset:
Eduskuntaryhmä Valta kuuluu kansalle

| Eduskuntaryhmä Valta kuuluu kansalle |
| --- | --- |
Asema:  Oppositio
Perustettu:  10. kesäkuuta 2020
Lakkautettu:  4. huhtikuuta 2023
Aikaisemmat nimet:  Eduskuntaryhmä Ano Turtiainen
Jäsenpuolueet:  Valta kuuluu kansalle
Puheenjohtaja:  Ano Turtiainen
Vaalipiiri:  Suomen valtiopäivät
Pääsihteeri:  James Hirvisaari (sihteeri)
Eduskuntaryhmä Valta kuuluu kansalle (vkk, aiemmin Eduskuntaryhmä Ano Turtiainen (at), ruots. Makten tillhör folket (mtf)) oli Valta kuuluu kansalle -puolueen yhteistyöelin eduskunnassa.
Ryhmän perusti Ano Turtiainen kesäkuussa 2020, kun hänet oli erotettu perussuomalaisten eduskuntaryhmästä George Floydia pilkanneen rasistisen Twitter-viestin vuoksi. Ano Turtiainen oli ryhmän puheenjohtaja ja ainoa kansanedustaja. Ryhmän säännöissä mainittiin ryhmän toiminnan tarkoituksena olevan ”toimia eduskunnassa Suomen ja suomalaisten edun mukaisesti ja sananvapautta vaalien.” Ryhmän sihteerinä toimi James Hirvisaari.
Aiheesta muualla

https://www.eduskunta.fi/FI/kansanedustajat/eduskuntaryhmat/Sivut/Eduskuntaryhma%20Valta%20kuuluu%20kansalle.aspx
Deanna Russo

| Deanna Russo> Henkilötiedot |
| --- | --- |
Syntynyt: 17. lokakuuta 1979 (ikä 44)  New Jersey
Näyttelijä
Aktiivisena:  2001–
Merkittävät roolit:  Logan Armstrong (Tunteita ja tuoksuja) Sarah Graiman (Ritari Ässä)
Aiheesta muualla
Viralliset kotisivut
IMDb 
Deanna Russo (s. 17. lokakuuta 1979 New Jersey, Yhdysvallat) on yhdysvaltalainen näyttelijä, joka tunnetaan parhaiten roolistaan tohtori Logan Armstrongina televisiosarjassa Tunteita ja tuoksuja, sekä lyhytkestoisesta televisiosarjasta Ritari Ässä.
Ura

Russo on teatterin jälkeen näytellyt enimmäkseen televisiosarjoissa, kuten Siskoni on noita, CSI, CSI: New York ja NCIS Rikostutkijat. Näiden ohella hän on tehnyt muutamia elokuvarooleja muun muassa Believers – kauhun kulttiin, Ghost Voyageen ja Ritari Ässään. Teatterissa Russon merkittävimpiä näytelmiä ovat olleet Closer, MacBeth ja Chamber Music.
Aiheesta muualla

Deanna Russo TV.comissa (Arkistoitu – Internet Archive) (englanniksi)
Cheapside Streetin viskivaraston palo

| Cheapside Streetin viskivaraston palo |
| --- | --- |

Päivämäärä:  28. maaliskuuta 1960
Kellonaika:  19.10
Tapahtumapaikka:  76–118 Cheapside Street, Glasgow, Yhdistynyt kuningaskunta
Syy:  tulipalo ja räjähdys, syttymissyy tuntematon
Kuolleita:  19
Omaisuusvahinko:  3,4 miljoonaa puntaa
Cheapside Streetin viskivaraston palo tapahtui 28. maaliskuuta 1960, kun Glasgow’n Cheapside Streetillä sijainneessa viskin säilytykseen käytetyssä tullivarastossa syttyi tulipalo noin kello 19.10. Noin kello 19.49 varastolla tapahtui suuri räjähdys, joka sai varaston päätyseinät Cheapside Streetillä ja Warroch Streetillä romahtamaan. Raunioiden alle jäi 14 palomiestä ja viisi Salvage Corpsin jäsentä, jotka kaikki saivat surmansa. Palo tuhosi viskivaraston ja viereisen tupakkavaraston sisältöineen lähes täysin ja vaurioitti lisäksi ympäröiviä rakennuksia aiheuttaen kaikkiaan 3,4 miljoonan punnan aineelliset vahingot.
Cheapside Streetin palo on 19 kuolonuhrillaan pahin palomiehille sattunut rauhanajan onnettomuus Britanniassa.
Rakennus

Palo tapahtui Arbuckle, Smith & Companyn omistamassa varastossa, joka sijaitsi osoitteessa 76–118 Cheapside Street. Varasto koostui useasta toisiinsa liitetystä vierekkäisestä rakennuksesta, joista korkeimmissa oli kellari ja kuusi kerrosta, kun taas matalimmassa oli pelkkä pohjakerros. Rakennukset olivat tiilisiä ja betonisia, ja niiden sisärakenteet ja katot oli tehty osin puusta, osin raudasta. Rakennukset toimivat tullivarastona. Niitä käytettiin pääasiassa viskin säilyttämiseen, minkä lisäksi niihin oli tehty tilat viskin sekoittamista ja pullottamista sekä pullojen pesua varten. Viskivaraston vieressä oli Glasgow Tobacco Warehouse Companyn kuusikerroksinen tullivarasto, jossa säilytettiin tupakkaa.
Tapahtumat > Palon havaitseminen

28. maaliskuuta 1960 varasto avattiin tavalliseen tapaan kello 8.00. Varastolla oli töissä 12 miestä, esimies ja tullivirkailija. Päivän aikana ainoastaan yksi työntekijä kävi varaston yläkerroksissa tarkastuskierroksilla ja teki pieniä korjauksia vuotaviin viskitynnyreihin. Tavallisesti varasto suljettiin kello 17, mutta onnettomuuspäivänä esimies päätti jatkaa töitä 19.30 asti, jotta viskikuorma saatiin lastattua odottavaan rekkaan. Samalla viskitynnyreitä tyhjennettiin sekoitusastioihin ja täysiä tynnyreitä siirreltiin varaston osasta toiseen. Esimiehen lisäksi töihin jäivät tullivirkailija ja kaksi työmiestä.
Etelämpänä Cheapside Streetillä sijainneen Eldorado Ice Cream Companyn työntekijä haistoi noin kello 19.10 palavan puun hajun. Hän meni ulos kadulle ja näki viskivaraston korkeimmasta osasta tulevan savua noin kolmannen kerroksen tienoilta. Hän palasi yrityksensä tiloihin ja hälytti palokunnan kello 19.15. Tämän jälkeen hän meni viskivarastolle, tapasi siellä tullivirkailijan ja kertoi hänelle savuhavainnostaan. Heidän seuraansa liittyi esimies, ja yhdessä he totesivat savunmuodostuksen lisääntyneen huomattavasti. Esimies palasi varastoon varoittamaan työmiehiä.
Tapahtumat > Ensimmäiset sammutustoimet

Ensimmäiset kaksi sammutusautoa, puomitikasauto, palovene ja Salvage Corpsin yksikkö saapuivat paikalle kello 19.18. Niiden saapuessa savua tuli jo varaston kaikista kerroksista. Tilannekomentaja lähetti savusukellusryhmän etsimään paloa ja pyysi radioitse hälytysvasteen kasvattamista viiteen sammutusautoon kello 19.21. Sivustakatsojan ilmoitettua, että varaston takaosassa Warroch Streetillä näkyi yläkerroksissa liekkejä, sinne lähetettiin tikasauto ja sammutusauto. Niiden miehistöt näkivät kuitenkin vain savua. Samalla savusukeltajat etsivät paloa Cheapside Streetin puolella. Rakennusta tuntematta he kuitenkin päätyivät sellaiseen varaston osaan, josta ei ollut pääsyä palon luokse, minkä he huomasivat vasta noustuaan ylimpiin kerroksiin asti löytämättä liekkejä tai edes lämpöä.
Palopaikalle saapui Arbuckle, Smith & Companyn johtaja, joka oli uteliaisuuttaan seurannut paloautoja vain huomatakseen, että palo oli hänen yrityksessään. Hän ohjasi palomiehet Warroch Streetillä olleille hätäuloskäynneille, joista oli suora pääsy siihen rakennuksen osaan, jossa palo oli. Epähuomiossa hän osoitti kuitenkin palomiehille väärän oven, jonka murrettuaan he huomasivat päätyneensä viereiseen tupakkavarastoon. Palomiehet siirtyivät oikealle ovelle, mutta se osoittautui metallisen rakenteensa vuoksi vaikeaksi murtaa. Samoihin aikoihin palomiehet Cheapside Streetillä näkivät ikkunasta pohjakerroksen katosta tulevan liekin, jonka sinertävä väri viittasi alkoholiin. Paikalle saapunut apulaispalomestari pyysi vasteen nostamista kahdeksaan sammutusautoon. Viesti kirjattiin palolaitoksen keskuksessa saapuneeksi 19.49.
Tapahtumat > Räjähdys

Heti apulaispalomestarin viestin jälkeen varastossa tapahtui räjähdys ilman mitään ennakkovaroitusta. Paikalla olleet kuvailivat räjähdystä tyypillisen pamauksen sijaan ikään kuin kaikuvaksi humahdukseksi. Se kulki rakennuksen läpi saaden sekä Cheapside Streetin että Warroch Streetin puoleiset seinät romahtamaan haudaten siten palomiehiä romun alle rakennuksen molemmilla puolilla. Heti räjähdyksen jälkeen kello 19.50 palolaitoksen keskus vastaanotti viestin, jossa pyydettiin vasteen nostamista kymmeneen sammutusautoon ja lähettämään lisäksi paikalle ambulansseja.
Räjähdyksen seurauksena Warroch Streetin puolelle levisi voimakas tulipalo, kun taas Cheapside Streetin puolelta palo vetäytyi hetkeksi. Palon levitessä vaurioituneista seinistä romahti lisää osioita. Lisäksi rakennuksen lattiat alkoivat sortua, minkä seurauksena viskitynnyreitä vieri alas kadulle, ja palava viski levitti paloa romun seassa. Leviävän palon ja uusien romahdusten vuoksi katualueita ei voitu tutkia tarkkaan, vaikka tiedettiin, että romun alla oli todennäköisesti loukkuun jääneitä palomiehiä. Lopulta palomiesten oli keskityttävä uhrien etsimisen sijaan sammutustyöhön, sillä mahdollisten uhrien arveltiin olevan jo menehtyneitä. Palon kasvaessa vastetta nostettiin ensin 15 sammutusautoon kello 20.12 ja vielä 20 autoon kello 20.20. Sammutustöiden jatkuessa paikalla suoritettiin nimenhuuto, jonka tuloksena todettiin 14 palomiehen ja viiden Salvage Corpsin jäsenen olevan kateissa.
Tapahtumat > Sammutustyöt

Räjähdyksen jälkeen palo kasvoi, ja sitä ruokkivat palon levitessä yhä uudet viskitynnyrit sisältöineen. Sammutustöitä hankaloitti romahtelevien rakenteiden ja räjähtelevien tynnyreiden lisäksi alueen ahtaus, joka lisäsi myös palon leviämisen todennäköisyyttä. Cheapside Streetin toisella puolella oli niin ikään kuusikerroksinen viskivarasto, johon palo uhkasi levitä ja jonka katto ja ikkunanpuitteet syttyivätkin välillä tuleen kuumuuden vaikutuksesta. Warroch Streetin toisella puolella oli puolestaan Harland and Wolffin konepaja, jossa säilytettiin muun muassa nesteytettyä ilmaa ja happea.
Palo levisi pian koko viskivarastoon sekä sen viereiseen tupakkavarastoon. Lisäuhritkaan eivät olleet kaukana, kun palo saavutti kellarissa sijainneet säilytyssammiot, joista yksi räjähti ja romahdutti kokonaisen seinän yhdestä varaston osasta. Palon rajoittamiseksi ja sammuttamiseksi sen ympärille asetettiin vesitykkejä, joilla vettä saatiin suihkutettua vaarallisiinkin paikkoihin ilman, että palomiehiä joutui tarpeettomaan vaaraan. Itse rakennuspalon lisäksi palomiesten oli varottava palavaa viskiä, jota kellui varastosta pois virtaavan sammutusveden päällä heitä kohti.
Kaikkiaan paloa oli sammuttamassa Glasgow’sta ja lähialueilta 30 sammutusautoa, viisi tikasautoa, palovene sekä kolme huolto- ja erikoisyksikköä. Erityisen suuri merkitys oli Clydejoella olleella paloveneellä, joka pumppasi lisävettä palopaikalle 31 letkulla. Palo saatiin hallintaan vasta syttymistä seuranneen päivän aamuna kello 6.18.
Räjähdyksessä Cheapside Streetin puolella kuolleiden kolmen palomiehen ruumiit saatiin pois raunioiden alta yhden aikaan aamuyöllä sammutustöiden ollessa vielä käynnissä. Warroch Streetillä tilanne sen sijaan oli hankalampi, sillä pienemmällä alueella oli enemmän romua ja enemmän uhreja. Ennen raivaustöiden aloittamista osa pystyyn jääneistä seinistä oli kaadettava turvallisuussyistä. Viimeinen Warroch Streetin puoleisista 16 ruumiista saatiin talteen vasta 31. maaliskuuta kello 10.20, kolme päivää palon jälkeen.
Palo tuhosi viskivaraston sekä sen viereisen tupakkavaraston lähes täysin. Lisäksi palossa arvioitiin tuhoutuneen 4 741 972 litraa viskiä, 141 415 litraa rommia ja yli 2 000 paalia tupakkaa. Ympäröivät teollisuuskiinteistöt kärsivät vaihtelevassa määrin palo- ja vesivahinkoja. Kaikkiaan aineellisten vahinkojen kokonaisarvoksi arvioitiin 3,4 miljoonaa puntaa.
Tutkinta

Palon jälkeen Glasgow’n poliisi- ja palolaitoksen jäsenet suorittivat palonsyyntutkinnan, jonka tulokset käytiin läpi Glasgow’n ylioikeudessa 27.–29. kesäkuuta 1960. Tutkinnassa palon syttymissyytä ei voitu varmuudella todeta, sillä palon seurauksena kaikki fyysinen todistusaineisto tuhoutui. Itse varastossa ei ollut muuta mahdollista palon aiheuttajaa kuin sähköjohdot, joiden tiedettiin kuitenkin olleen uudehkot. Mahdollisena pidettiin myös, että palo olisi saanut alkunsa tupakointikieltoa rikkoneen työntekijän savukkeesta. Kumpaakaan ei kuitenkaan voitu todistaa, kuten ei myöskään palon tarkkaa syttymispaikkaa ja -aikaa.
Räjähdyksen syntymekanismi sen sijaan oli todettavissa. Palon kuumuus sai tynnyreistä vuotaneen alkoholin ilmeisesti höyrystymään, jolloin paine varastossa kasvoi samalla, kun herkästi syttyvää alkoholihöyryä levisi ympäri rakennusta. Kun palo sai happea, syntyi suuri ja voimakas paineistetun kaasun räjähdys (ns. BLEVE). Tutkinnassa kiinnitettiin huomiota siihen, että kun rakennus oli muutettu varastoksi, ikkunat oli muutamia lukuun ottamatta muurattu umpeen, mikä heikensi tilan ilmanvaihtoa ja altisti sitä mainitun kaltaiselle räjähdykselle.
Tutkinta totesi myös, että sääntöjä ja määräyksiä suurten viskimäärien turvalliseen säilyttämiseen ei ollut. Tullivarastot kuuluivat tulliviranomaisen valvonnan piiriin, mutta sen tehtävät rajoittuivat vain itse varastojen sisällön valvontaan. Niinpä ketään ei syytetty palosta, sillä Arbuckle, Smith & Company oli noudattanut kaikkia varastorakennukseen ja sen käyttöön liittyviä määräyksiä. Tutkinnan ja oikeuskäsittelyn tuloksena suositeltiin myös sprinklerijärjestelmien asentamista kaikkiin tullivarastoihin, maksimikorkeuden määräämistä tullivarastoille ja tullivarastojen sijoittamista harvempaan rakennetuille alueille.
Uhrit

Räjähdyksessä ja sen aiheuttamissa romahduksissa kuoli 14 Glasgow’n palolaitoksen palomiestä ja viisi Glasgow Salvage Corpsin jäsentä.
| 0 | 1 | 2 |
| --- | --- | --- |
|  Glasgow’n palolaitos palomies John Allan  palomies Christopher Boyle  paloesimies James Calder  palomies Gordon Chapman  palomies William Crocket  palomies Archibald Darroch  palomies Daniel Davidson  |    palomies Alfred Dickinson  palomies Alexander Grassie  palomies George McIntyre  palomies Edward McMillan  palomies Iain McMillan  paloesimies John McPherson  palomies William Watson  |  Glasgow Salvage Corps johtava pelastaja James McLellan  pelastaja Gordon McMillan  pelastaja James Mungall  apulaispäällikkö Edward Murray  pelastaja William Oliver  |
Urhoollisuuspalkinnot

Palon jälkeen kuudelle palomiehelle ja yhdelle poliisille myönnettiin palkinnot ”urhoollisuudesta, johtajuudesta ja omistautumisesta velvollisuudelle”.
palomies James Dunlop
asemamestari Peter McGill
palomies George Alexander
konstaapeli James Gribben
paloesimies Charles Neeson
palomies John Nicholson
palomies William Watters
Muistaminen

Palossa kuolleille järjestettiin julkinen hautajaistilaisuus 5. huhtikuuta 1960. Heidät haudattiin Glasgow Necropolis -hautausmaalle, jossa sijaitsee heidän ja Kilbirnie Streetin tulipalossa 1972 kuolleiden seitsemän palomiehen muistomerkki. Menehtyneiden palomiesten vaimojen ja lasten tueksi perustettiin rahasto, joka keräsi avustuksia kaikkiaan 187 360 puntaa.
Palon uhreille järjestetään 28. maaliskuuta vuotuinen muistotilaisuus, johon osallistuu Glasgow’n palolaitoksen ja kaupunginvaltuuston edustajia. Palon 50-vuotispäivänä vuonna 2010 järjestettiin seppeleenlaskutilaisuus, jumalanpalvelus Glasgow’n katedraalissa ja kahden minuutin hiljainen hetki George Squarella. Vuonna 2020 palon 60-vuotispäivänä tilaisuutta ei koronaviruspandemian vuoksi voitu järjestää, vaan Skotlannin palo- ja pelastuslaitoksen johtaja Martin Blunden kävi yksin laskemassa muistomerkille seppeleen.
Palon uhrien muistomerkki Glasgow Necropolis -hautausmaalla.
Eduskuntatalon pommi-isku 1950

Pommi-iskun jälkiä.
Eduskuntatalon pommi-isku oli Suomen eduskuntataloon Helsingissä 14. helmikuuta 1950 tehty pommi-isku. Isku tehtiin juuri ennen eduskuntatalossa järjestettyä presidentinvaalia.
Tapahtumat

Helsingin Sanomat kirjoitti iskusta seuraavasti:
"Kymmenkunta minuuttia ennen kello yhtä toissayönä tuntematon tihutyöntekijä hiipi eduskuntatalon takaa kohti sen pääsisäänkäytävää, hyppäsi yli paikalla olevan kiviaidan ja eteni kivipilarien suojaamana pääovelle. Täällä hän kaikessa rauhassa saattoi sivullisten katseilta suojassa valmistella räjäytystä, josta seuraavana aamuna, eilen, muodostui yleinen puheenaihe. Kello 0.55 räjähti panos, joka rikkoi pääoven ikkunat ja väänsi sen rautakehykset muodottomiksi."
Poliisin tutkimusten mukaan räjäyttäjä oli käyttänyt ns. avopanosta ja räjähdysaineena oli ollut joko 3 kiloa dynamiittia tai 1,5 kiloa TNT:tä. Räjähdys aiheutti noin 200 000 markan aineelliset vahingot.
Aluksi monet tahot, esimerkiksi ruotsalainen iltapäivälehti Expressen, epäilivät iskusta suomalaisia kommunisteja. Pian eräs helsinkiläinen mies kuitenkin tunnusti teon isälleen. Syynä iskuun oli ollut mielenhäiriö, eikä siihen liittynyt mitään poliittisia motiiveja.
Aiheesta muualla

Attentaatti Helsingissä. Pommi räjähti eduskuntatalon pääoven edessä, Laatokka, 15.02.1950, nro 37, s. 1, Kansalliskirjaston digitaaliset aineistot
Pomminräjäyttäjistä ei ole vielä päästy selville, Laatokka, 16.02.1950, nro 38, s. 1, Kansalliskirjaston digitaaliset aineistot
Eduskuntatalon attentaatti selvitetty. Jakomielisyyttä sairastavan "pommimiehen" motiivina Gustaf-nimen esiintyminen yleisradiossa, Laatokka, 24.02.1950, nro 45, s. 1, Kansalliskirjaston digitaaliset aineistot
Eduskuntatalon attentaattori syytettyjen penkillä eilen Helsingin raastuvanoikeudessa, Laatokka, 04.03.1950, nro 52, s. 1, Kansalliskirjaston digitaaliset aineistot
Eduskuntatalon pommimies pääsi rangaistuksetta, Laatokka, 23.07.1950, nro 165, s. 4, Kansalliskirjaston digitaaliset aineistot
Neochóri (Lakonia)

| Neochóri Νεοχώρι |
| --- | --- |
 Neochórin kylää.
 Neochóri
 Koordinaatit: 36°41′26″N, 22°29′4″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Lakonia
Kunta:  Anatolikí Máni
Hallinto:  
 – Asutustyyppi:  kylä
 – Kallikrates-koodi:  4302011301
Väkiluku (2021):  49
Aikavyöhyke:  UTC+2
 – Kesäaika:  UTC+3
Neochóri (kreik. Νεοχώρι, kath.kreik. Νεοχώριον, Neochórion) on Kreikan kylä, joka kuuluu hallinnollisesti Anatolikí Mánin kuntaan, Lakonian alueyksikköön ja Peloponnesoksen alueeseen. Kylän väkiluku on 49 (2021).
Neochórin kylä sijaitsee Mánin niemimaan itäosan sisämaassa noin 52 kilometriä etelään Spártin kaupungista ja noin 3,5 kilometriä sisämaahan Lakonianlahden rannasta. Kylässä on useita kirkkoja, joihin lukeutuvat muun muassa Elävöittävän lähteen (Zoodóchos Pigí) ja Pyhän Nikolaoksen (Ágios Nikólaos) kirkot.
Neochóri muodostaa myös laajemman kyläyhdyskunnan (Δημοτική Κοινότητα Νεοχωρίου, Dimotikí Koinótita Neochoríou), johon kuuluvat varsinaisen Neochórin kylän lisäksi kylät Ageranós, Ágios Vasíleios, Díchova, Kafkí, Kamáres ja Vathý. Koko yhdyskunnan väkiluku on 238 (2021).
Dungeons & Dragons (elokuva)

| Dungeons & Dragons |
| --- | --- |

Ohjaaja:  Courtney Solomon
Käsikirjoittaja:  Topper Lilien   Carroll Cartwright
Tuottaja:  Thomas M. Hammel   Kia Jam   Courtney Solomon
Säveltäjä:  Justin Burnett
Kuvaaja:  Douglas Milsome
Pääosat:  Jeremy Irons   Justin Whalin   Marlon Wayans
Valmistustiedot
Valmistusmaa:  Yhdysvallat
Tuotantoyhtiö:  J&M Entertainment
Levittäjä:  New Line Cinema Netflix
Ensi-ilta:  2000
Kesto:  107 min
Alkuperäiskieli:  englanti
Seuraaja:  Dungeons & Dragons 2: Wrath of the Dragon God
Aiheesta muualla
IMDb 
Elonet
AllMovie
Infobox OKNimi-testi OK: 
Dungeons & Dragons on vuonna 2000 ensi-iltansa saanut fantasiatoimintaelokuva, joka perustuu Dungeons & Dragons -roolipeliin.
Juoni

Izmerin keisarikunnassa käydään taistelua hyvän ja pahan välillä. Nuori keisarinna haluaa tuoda hyvinvointia kaikille alamaisilleen, mutta häikäilemättömällä Profion-velholla on muita suunnitelmia, sillä hän aikoo saada haltuunsa muinaisen lohikäärmesauvan. Sen avulla hän voisi hallita punalohikäärmeitä ja ottaa valtaansa koko keisarikunnan.
Aiheesta muualla

Dungeons & Dragons Internet Movie Databasessa (englanniksi)
2. syyskuuta

2. syyskuuta on gregoriaanisen kalenterin mukaan vuoden 245. päivä (246. päivä karkausvuonna). Vuodesta on jäljellä 120 päivää.
Nimipäivät

suomalainen kalenteri: Sini, Justus, Sinikka
suomenruotsalainen kalenteri: Synnöve
ortodoksinen kalenteri: Johannes, Juhani, Veli, Veikko
pohjoissaamenkielinen kalenteri: Siinná
vanhemmissa kalentereissa: Elisan, Justus, Rahel, Toora
Tapahtumia

31 eaa. – Aktionin taistelu, jossa Octavianus voitti Marcus Antoniuksen ja kuningatar Kleopatran laivaston.
1666 – Lontoon suuri palo. Suuri osa Lontoota tuhoutui palossa.
1806 – Goldaun vuorensortuma Sveitsissä tuhosi kyliä ja tappoi lähes 500 ihmistä.
1870 – Saksan–Ranskan sota: Sedanin taistelu. Preussilaiset vangitsivat Ranskan keisari Napoleon III:n ja 100 000 hänen sotilastaan.
1898 – Omdurmanin taistelu. Britit löivät Kitchenerin johdolla sudanilaiset kapinalliset ja säilyttivät valtansa Sudanissa.
1944 – Anne Frank vietiin Auschwitziin.
1944 – Viimeinen Suomessa toimeenpantu suomalaisen teloitus, kun sotamies Olavi Laiho ammuttiin Oulussa.
1945 – Toinen maailmansota päättyi Tyynellämerellä: Japani antautui virallisesti USS Missourin kannella Tokionlahdella.
1945 – Vietnam julistautui itsenäiseksi valtioksi.
1967 – Tukholman raitioliikenne lakkautettiin muutamaa esikaupunkilinjaa lukuun ottamatta.
1967 – Sealandin mikrovaltio julistautui yksipuolisesti itsenäiseksi.
1990 – Transnistria julistautui yksipuolisesti itsenäiseksi Moldovasta.
1995 – Rock and Roll Hall of Fame avattiin Clevelandissa Ohiossa.
1998 – Ilmailu: Swissairin lento 111 syöksyi Atlantin valtamereen ohjaamon tulipalon vuoksi. Kaikki koneessa olleet 229 ihmistä menehtyivät.
2018 – Brasilian kansallismuseo vaurioitui pahoin tulipalossa.
Dear Agony

| Dear Agony Breaking Benjamin |
| --- | --- | --- |

Studioalbumin tiedot
 Äänitetty : 2008–2009
 Julkaistu: 29. syyskuuta 2009
 Tuottaja(t): David Bendeth
 Tyylilaji: alternative metal, post-grunge, hard rock
 Kesto: 41.52
 Levy-yhtiö: Hollywood
Listasijoitukset
  4.
Breaking Benjaminin muut julkaisut
| Phobia 2006 | Dear Agony 2009 | Shallow Bay: The Best of Breaking Benjamin 2011 |
Singlet albumilta Dear Agony
 ”I Will Not Bow” Julkaistu: 11. elokuuta 2009  ”Give Me a Sign” Julkaistu: 5. tammikuuta 2010  ”Lights Out” Julkaistu: 15. kesäkuuta 2010
Dear Agony on Breaking Benjaminin neljäs studioalbumi, joka julkaistiin 29. syyskuuta 2009. Se debytoi Yhdysvalloissa Billboard 200 -listan neljännellä sijalla ja myi kultaa.[lähde? ]
Albumin esikoissingle ”I Will Not Bow”  kuullaan elokuvassa Surrogates
Albumin kuva on yhtyeen laulaja-kitaristin Benjamin Burnleyn MRI-kuva päästä.[lähde? ] Albumi on kitaristi Aaron Finkin ja basisti Mark Jamesin viimeinen, koska heidät erotettiin yhtyeestä vuonna 2011.[lähde? ]
Kappaleet

Fade Away – 3.16
I Will Not Bow – 3.36
Crawl – 3.58
Give Me a Sign – 4.17
Hopeless – 3.19
What Lies Beneath – 3.34
Anthem of the Angels – 4.02
Lights Out – 3.33
Dear Agony – 4.18
Into the Nothing – 3.43
Without You – 4.16
Kokoonpano

Benjamin Burnley – laulu, kitara
Aaron Fink – kitara
Mark James – basso
Chad Szeliga – rummut
Arvostelut

About.com:
AllMusic:
Consequence of Sound: F
Delta Cephei

Delta Cephei
Delta Cephei on Kefeuksen tähtikuviossa oleva kirkkaudeltaan muuttuva, sykkivä tähti. Se on kefeidien prototyyppi. Delta Cephein kirkkaus vaihtelee välillä 3,6–4,3. Tähden sykkimisjakso on 5,36634 päivää. Koska tähden pintalämpötila muuttuu, sen spektriluokka muuttuu välillä F5–G3.
| --- | --- |
Tähdet:  α Cep, γ Cep, β Cep, ζ Cep, η Cep, ι Cep, δ Cep, ε Cep, θ Cep, μ Cep, 2 UMi, ν Cep, ξ Cep, ξ Cep, κ Cep, π Cep, υ1 Cep, 11 Cep, ο Cep, 9 Cep, 24 Cep, 16 Cep, OV Cep, λ Cep, 19 Cep, 31 Cep, VV Cep, 78 Dra, 6 Cep, 30 Cep, 18 Cep, 20 Cep, 7 Cep, ρ Cep, 26 Cep, 12 Cep, 14 Cep, 4 Cep, 13 Cep, 25 Cep, 28 Cep, 77 Dra, δ Cep, RW Cep, V Cep, 15 Cep, υ Cep, T Cep, Kruger 60
Eksoplaneetat:  γ Cep Ab